ועדת הכלכלה, כנסת 17, פרוטוקול מספר 104, 2006-11-14 10:15

משה כחלון: אני פותח את ישיבת ועדת הכלכלה.

משה כחלון: על סדר היום שתי הצעות חוק: הצעת חוק לתיקון פקודת הטבק (מספר 5), התשס"ה-2005, והצעת חוק הגבלת הפרסומת והשיווק של מוצרי טבק (תיקון מספר 4), התשס"ה-2005.

משה כחלון: על הצעות חוק אלה חל דין רציפות כבר בכנסת הקודמת ולכן הן הובאו לכאן היום לדיון.

משה כחלון: אלה הן הצעות חוק ממשלתיות שגם משרד הבריאות מעורב בהן, והצעות חוק אלה הגיעו בעקבות מחקרים או מאמץ גדול של המדינה להגן על הציבור שלה, על האזרחים שלה, במיוחד על הנערים והנערות, מפני עישון, וצריך לומר את האמת.

משה כחלון: יודעים שהעישון מזיק לבריאות, יודעים שהוא גורם לתמותה, יודעים שהוא גורם למחלות סרטן, ולא רק סרטן הריאה אלא לעוד כמה סוגים.

משה כחלון: המדינה לא יכולה לאסור על האנשים לעשן, אבל לפחות צריך לתת למדינה את מרב הכלים כדי שתוכל לקבל את ההחלטה.

משה כחלון: יש תפיסה רווחת כי הפרסום הוא הקטלי

משה כחלון: זטור הגדול ביותר שגורם לנערים ונערות לעשן וזה קורה עקב לחץ חברתי.

משה כחלון: אנחנו נדון בהצעת החוק הראשונה, הצעת חוק לתיקון פקודת הטבק, ולדעתי צריך לעשות הכול על-מנת להגביל את הפרסום.

משה כחלון: יש מדינות בעולם שאוסרות כמעט לחלוטין על פרסום והצעת החוק באה כדי לצמצם למינימום האפשרי את היקף הפרסום.

משה כחלון: הצעת החוק גם מבקשת מהחברות לפרסם את סכומי הכסף שהן מוציאות על פרסום.

משה כחלון: אלה הנושאים העיקריים שיש לנו בהצעות החוק.

משה כחלון: מדובר בפרסום או בשקיפות של כמות הרעלים או סוגי הרעלים שאנשים שואפים לריאות שלהם, ובצמצום למינימום את שטחי הפרסום ואת מקומות הפרסום.

משה כחלון: כפי שאמרתי אנחנו דנים עכשיו בהצעת חוק לתיקון פקודת הטבק (מספר 5) שהיא יותר קטנה ואני מעריך שהיא פחות שנויה במחלוקת.

אילנה מישר: לפני שנתייחס להצעת החוק הספציפית, הייתי רוצה לומר כמה מילים על האמנה במסגרת הפיקוח על הטבק.

אילנה מישר: לפני שלוש וחצי שנים סוכמה אמנה בינלאומית בחסות ארגון הבריאות העולמי של האו"מ במטרה ליצור שיתוף פעולה בינלאומי על-מנת לצמצם את נזקי הטבק בעולם.

אילנה מישר: זאת לאור המודעות הגוברת לכך ששימוש במוצרי טבק מהווה מגיפה וכי חייבים לנקוט צעדים מותאמים ובינלאומיים כדי לבער ככל שניתן את הנגע.

אילנה מישר: האמנה עוסקת במכלול של נושאים הנוגעים לנושא: הגנה מחשיפה לעישון במקומות ציבוריים, הסברה, גמילה, איסור פרסומת ועוד.

אילנה מישר: האמנה זכתה להצלחה רבה וכבר 140 מדינות בעולם אישררו אותה והצטרפו אליה.

אילנה מישר: אנו אישרנו את האמנה לפני כשנה והיא נכנסה לתוקף.

אילנה מישר: הצעות החוק שעל שולחן הוועדה היום באות להשלים בשלב ראשון כמה הוראות חקיקה הנדרשות לתחילת יישום האמנה.

אילנה מישר: בהמשך מתוכננת חקיקה נוספת והיא לגבי שיפור המצב במקומות ציבוריים כפי שהוצע בהצעת החוק של חבר הכנסת ארדן ושהממשלה תומכת בה.

אילנה מישר: לגבי הצעת החוק הנדונה היום, תיקון לפקודת הטבק, באה למנוע מצב בלתי סביר הקיים היום והמפלה בין תוצרת הארץ ליבוא.

אילנה מישר: שר האוצר רשאי לקבוע הוראות לגבי אריזות הטבק, כולל כמות הסיגריות בחפיסת סיגריות תוצרת הארץ, אך לא לגבי תוצרת חוץ לארץ.

אילנה מישר: האמנה קוראת לקבוע גודל מינימאלי של חפיסת סיגריות וזאת על-מנת למנוע זמינות סיגריות לקטינים.

אילנה מישר: היום יש לנו תקנות טבק שקובעות שגודל האריזה הוא עשרים סיגריות, אך יש בעיה לגבי תוקף התקנות לגבי סיגריות המיובאות.

אילנה מישר: התיקון המוצע היום בא לתקן את העיוות הקיים בפקודת הטבק.

משה כחלון: תקריאי בבקשה את הצעת החוק, ואם יש התנגדויות או הערות, נשמע אותן.

אילנה מישר: הצעת חוק לתיקון פקודת הטבק (מספר 5), התשס"ה-2005.

אילנה מישר: תיקון סעיף 73.

אילנה מישר: 1.

אילנה מישר: בפקודת הטבק, בסעיף 73, בפסקה (5), אחרי "שיוצר בישראל" יבוא: "או שיובא לישראל".

אבי כהן: אני מייצג את חברת גלוברנדס שהיא יבואנית של בין היתר סיגריות קאמל ו-וינסטון.

אבי כהן: הצעת החוק משווה בין סיגריות מיבוא לסיגריות תוצרת הארץ, ולנו אין התנגדות לכך, ככל שזה נוגע למכירה בכמויות פחותות מעשרים סיגריות.

אבי כהן: הואיל ובאמת ניתן להניח שהציבור שרוכש סיגריות בצורה בודדת מהווה את בני הנוער, ברור שאין לנו כל התנגדות אלא אנחנו תומכים בהצעת החוק הזאת.

אבי כהן: היו"ר משה כחלון: אתה מדבר על מספר סיגריות בחפיסה.

אבי כהן: אתה לא מדבר על סיגריות בודדות.

אבי כהן: מדובר על מספר סיגריות בחפיסה שלא יפחת ממספר.

אבי כהן: מעשרים.

אבי כהן: התקנות לא לפניי, אבל יש בעיה לדון רק בנוסח הקצר של החוק כפי שהוא מופיע כאן.

אבי כהן: התיקון הוא תיקון עקיף.

אבי כהן: הוא גורם לכך שאם עד היום נאמר רק לגבי סיגריות מתוצרת הארץ שניתן למכור אותן ביחידות של עשרים סיגריות ותו לא, זה יחול גם לגבי סיגריות מיובאות.

אבי כהן: הפועל היוצא מזה הוא בעצם הדבר העיקרי - שאני מכיר מביקורים מזדמנים בפיצוציות או בכל מיני מקומות שם מוכרים סיגריות – והוא שלא ניתן יהיה למכור סיגריות בודדות.

אבי כהן: אם אני מדבר על אפקט מעשי של ההצעה ועל סיגריות מיבוא, כי סיגריות מתוצרת הארץ אסור היה גם לפני כן.

אבי כהן: שוב, אני אומר שאם המטרה היא זו, וניתן להבין שזו המטרה, הרי המטרה היא ברוכה, כי הציבור שאיננו יכול לאפשר לעצמו לרכוש חפיסות של עשרים סיגריות אלא הוא רוכש סיגריות בודדות, מהווה בעיקר את בני הנוער.

אבי כהן: נער לוקח שקל, ניגש לפיצוציה ורוכש את הסיגריה הבודדת.

אבי כהן: מאחר שאנחנו באופן מפגיע ומוצהר, וגם במעשים, נגד איזשהו פיתוי לעישון של בני נוער, אנחנו בעד אישור הצעת החוק.

שמרית שקד-גיטלין: האיסור למכור סיגריות בודדות, סיגריות שלא בחפיסה, קיים כבר היום בסעיף 49 לפקודת הטבק.

שמרית שקד-גיטלין: הסעיף קובע ש"לא יחזיק אדם ברשותו טבק מיוצא ולא ימכרנו אלא בכלי כיוון בצורה שנקבעה".

שמרית שקד-גיטלין: האיסור שמבקשים עכשיו להוסיף לחוק אומר שגודל חבילת הסיגריות ותכולת הסיגריות בחבילה תיקבע בהתאם לתקנות.

אבי כהן: יש לנו מחלוקת משפטית, אבל זה לא מעניין את הפורום.

אבי כהן: אני לא חושב שהסעיף שציטטת מונע את זה, אבל זה באמת לא מה שחשוב.

אבי כהן: מה שחשוב הוא שכולנו מסכימים שתהיה מכירה רק בחפיסות של עשרים סיגריות.

משה כחלון: עורכת-הדין מישר, את רוצה להוסיף עוד משהו?

אילנה מישר: לא.

עמוס האוזנר: אני יושב-ראש המועצה הישראלית למניעת עישון.

עמוס האוזנר: אני בהחלט מברך את משרד הבריאות על היוזמה שלו, בעיקר בעניין הזה שלא יימכרו סיגריות בודדות לילדים, דבר שבהחלט קורה, ואפילו לצערי קורה ליד בתי-הספר.

עמוס האוזנר: אני רוצה לשאול את עצמי ואת הוועדה מה יקרה בשלב הבא.

עמוס האוזנר: איך אנחנו דואגים שבאמת כאשר התיקון הזה ייכנס לתוקפו הוא לא יישאר אות מתה כפי שלצערנו חקיקה אחרת קודמת בתחום הזה של העישון לא מתבצעת.

עמוס האוזנר: אם תסתכלו – ובעיקר אני מכוון ליועצת המשפטית של הוועדה – פקודת הטבק היא פקודה מנדטורית שמדברת בעיקר על הממשלה.

עמוס האוזנר: מי שאחראי לביצוע החוק, כך כתוב בחוק, זו הממשלה.

עמוס האוזנר: ככה הבריטים אהבו לכתוב, ממשלת הוד מלכותה.

עמוס האוזנר: הממשלה בפועל מעבירה את הסמכות הזאת לשר האוצר לפי הפקודה הזאת, אבל הרעיון הוא ששר האוצר הוא זה שילך לפיצוציות כדי לראות האם הדברים יתבצעו כפי שאנחנו קובעים?

עמוס האוזנר: אנחנו מטילים על שר האוצר נטל שאני לא בטוח שזה התפקיד שלו.

עמוס האוזנר: היום בחקיקה המודרנית בתחום העישון, גם החוק להגבלת עישון במקומות ציבוריים, גם חוק הגבלת הפרסומת למוצרי טבק לעישון, הצעת חוק שתעלה היום על סדר יומה של הוועדה, נמצאים בסמכותו של שר הבריאות.

עמוס האוזנר: לדעתי יש טעם שאנחנו נדון בקביעה הבסיסית של הסמכות לפי החוק הזה, לפי פקודת הטבק.

עמוס האוזנר: להטיל את הנטל הזה שאנחנו מטילים על שר האוצר, אולי מאחר שאנחנו דנים בתיקון הזה של החוק ובהטלת הנטל, מי שרלוונטי כאן הוא שר הבריאות.

שמרית שקד-גיטלין: האיסור למכור את הסיגריות אלא בחבילה כבר קיים היום לפחות לגבי סיגריות ישראליות.

שמרית שקד-גיטלין: אפשר לשמוע מעורכת-הדין אילנה מישר לגבי האכיפה.

משה כחלון: מטילים על זה על שר האוצר מאחר שמדובר ביבוא.

משה כחלון: כך אני מבין את זה.

עמוס האוזנר: היום נשארו מעט מאוד הוראות מהתקופה הזאת של הבלו.

משה כחלון: משרד התעשייה והמסחר יכול לאכוף את זה במסגרת הצרכנות.

עמוס האוזנר: זה לא התפקיד של האוצר בנושא מכירת הסיגריות הבודדות.

משה כחלון: מאחר שיש שם בלו, זה עובר דרך האוצר.

עמוס האוזנר: אבל האוצר לא בודק את העניין של הסיגריות הבודדות.

עמוס האוזנר: היו"ר משה כחלון: החוק לא עוסק בסיגריות בודדות אלא בגודל החפיסה ואומר שלא יפחת מעשרים.

עמוס האוזנר: יש חפיסות של חמש ועשר סיגריות, וזה מפתה את הנער לרכוש, כי הוא יכול לרכוש ארבע סיגריות בחמישה שקלים.

עמוס האוזנר: את זה בא החוק למנוע.

עמוס האוזנר: לצערנו החקיקה הקיימת היום, אין לנו מי שאוכף אותה.

עמוס האוזנר: לכן אני חושב שהדבר הגיוני ביותר שמי שמרכז בידיו, ירכז בידיו גם את הסמכות בנקודה הזאת.

יעל קינן: הסיבה שמדובר בשר האוצר היא מכיוון שרובו של החוק עוסק במכס ובלו, וממילא זה תחום המיסוי ששייך לסמכותו של שר האוצר.

יעל קינן: זו נקודה משנית יחסית בסמכויותיו של שר האוצר, וזה הרקע לכך ששר האוצר הוא השר הממונה גם על אותו סעיף 73.

משה כחלון: אתם יכולים לאכוף את החוק?

משה כחלון: אתם יכולים להניח את דעתו של עורך-דין האוזנר שאתם כן יכולים לאכוף את החוק?

עמוס האוזנר: אתם מתכוננים לאכוף?

משה כחלון: מתכוננים, כן.

משה כחלון: כוונות טובות יש להם כמה שאתה רוצה.

משה כחלון: אתם יכולים ומסוגלים לאכוף את זה?

משה כחלון: או כפי שאומר עורך-דין האוזנר אנחנו מחוקקים כאן חוק שיופיע בספר החוקים ובזה יסתיים העניין.

אילנה מישר: בשלב אחד לפחות, בשלב שהסיגריות עוברות את המכס, בהחלט יש לרשות המיסים אפשרות אכיפה.

אילנה מישר: זה לא נוגע למקומות שיווק.

אילנה מישר: שר האוצר לא מופקד על החוק הזה לפי נוסח החוק עצמו אלא על-פי החלטת ממשלה.

אילנה מישר: אם יש מקום לדון איזה שר אחראי, או אפילו חלוקת אחריות, זה נושא לדיון בממשלה ולא בוועדה הזאת.

משה כחלון: מקובל עליי.

משה כחלון: שאלה לנציגי המייבאים.

משה כחלון: אתם מייבאים סיגריות בחפיסות שמונות פחות מעשרים סיגריות?

אבי כהן: לא.

אבי כהן: התשובה היא לא.

חיים גבע: יש חפיסות המכילות יותר מארבעים סיגריות.

חיים גבע: אני לא זוכר את שם המותג, אבל יש קופסאות שמכילות ארבעים סיגריות, ואז זה יוצא זול יותר לסיגריה וזה מעודד קניית סיגריות.

חיים גבע: החוק מדבר על עשרים יחידות, לא יותר ולא פחות.

איריס אפשטיין: ליבואני פיליפ מוריס אין בעיה עם החוק הזה, אלא להיפך, אנחנו תומכים בו.

איריס אפשטיין: אנחנו חושבים שאם המוטיבציה מאחוריו היא למנוע עישון בקרב ילדים ובני נוער, אין לנו בעיה עם זה.

איריס אפשטיין: ליבואן שמפיץ בארץ את הסיגריות שלנו יש סיגריות בחפיסות של שלושים סיגריות, אבל אין לנו בעיה לוותר על זה.

דן פרידמן: חברת דובק תומכת בהצעת החוק, הן מבחינת מהותו ומטרתו, והן מבחינת עצם ההשוואה בין הייצור המקומי ליבוא.

ירון גזית: הנושא של יותר מעשרים הוא לא פחות אקוטי.

ירון גזית: כמו שנאמר כאן יש חפיסות עם 25, 30 ו-40 סיגריות.

ירון גזית: כפי שנאמר, קניית חפיסה כזאת גורמת לסיגריה להיות זולה יותר וקיים עידוד לקנות אותה.

ירון גזית: כדאי להיצמד למספר עשרים סיגריות בחפיסה.

ישי וורייט: אנחנו חתומים על הסכם בינלאומי שמדבר על סטנדרטים של שיווק שהם הרבה יותר מחמירים מהחוק, ובמסגרת ההסכמים האלה אף אחת מהיבואניות בארץ לא מוכרת סיגריות בודדות.

ישי וורייט: אנחנו אוכפים את החוק הזה ככל שאנחנו יכולים.

חיים גבע-הספיל: אחת מהבעיות היא שבפיצוציות לוקחים קופסאות, פותחים אותן ומוכרים סיגריות בודדות וזה בלי קשר לצורת היבוא לארץ.

חיים גבע-הספיל: כאן יש התייחסות בסמכות מי יהיה החוק לעניין האכיפה, כי מבחינת האוצר הסיגריות הגיעו כחוק, אבל הבעיה היא שבנקודת המכירה הן הופכות להיות בודדות.

עמוס האוזנר: היינו מבקשים שהוועדה תמליץ לממשלה בעניין אכיפת החוק הזה.

עמוס האוזנר: את זה הוועדה ודאי יכולה לעשות.

דן פרידמן: לא רק זאת, אלא יותר מכך.

דן פרידמן: יש היום ייצור פרטיזאני, או לא, של חפיסות המונות 3, 5 או 8 סיגריות שמיוצרות בארץ ומכניסים פנימה סיגריות מחפיסות אחרות.

משה כחלון: אלה דברים שאי אפשר להגיע אליהם.

משה כחלון: חברי הכנסת, יש מישהו שרוצה להתייחס כי אנחנו רוצים להעמיד את ההצעה להצבעה?

אליהו גבאי: לגבי האכיפה, שלא ימכרו סיגריות בודדות.

אליהו גבאי: אני לא רוצה שהחוק יישאר על הנייר בלבד.

משה כחלון: אני מבקש מנציגי משרד הבריאות ומשרד האוצר להעביר את הסוגיה בעניין האכיפה לשרים שלכם על-מנת שיסדירו את נושא האכיפה.

משה כחלון: אם כל אחד יחשוב שהשני אוכף, אנחנו נחוקק פה חוק שהוא חוק חשוב, אבל אם לא יאכפו אותו, לא עשינו דבר בנושא.

משה כחלון: אני מבקש להביא להצבעה את הצעת חוק לתיקון פקודת הטבק (מס' 5), התשס"ה-2005.

משה כחלון: מי בעד? 4.

משה כחלון: מי נגד?

משה כחלון: הצעת החוק אושרה פה אחד תודה רבה.

משה כחלון: הישיבה נעולה.